بس هاي المره جربع كان ع هيئه ولد صف سابع اسمه مؤمن مؤمن ساكن بحاره قريبه من حارتنا بس معروف عنا و صيته ضارب بالمنطقه ولد معصعص و شعره دايما واقف و عاكسه عليه الشمس كإنه دالح عليه جل بلاط و تاركه ينشف لمده تلت شهور و شواربه منبته بس ع اطراف تمو الجانبيه و دايما معلق فيهم فتافيت شبس بيتزا بضل لابس نفس بنطلون الجينز الي كله بقع كاتشاب من سندويشات البطاطا و دايما مسحله لما بعد خط الاستواء بكتير و بكون لابس شنته حجمها اكبر من حجمه و واصله اسفل ضهره برضو يمكن الحكمه من هالموديل انه بدو يغطي خط الاستواء الله يحميه و يكثر من امثاله اذا هيك 